**Programul Regional Sud-Muntenia 2021-2027**

**Prioritatea : 6 – O regiune atractivă**

**Obiectiv specific : 5.** **2 - Promovarea dezvoltării locale integrate şi incluzive în domeniul social, economic şi al mediului, precum şi a culturii, a patrimoniului natural, a turismului sustenabil, şi a securităţii în alte zone decât cele urbane**

**Operaţiunea A : Sprijin acordat municipiilor, altele decât municipiile resedinţă de judeţ, şi oraşelor, inclusiv zonelor urbane funcţionale ale acestora, din regiunea Sud-Muntenia, pentru investiţii în operaţiuni de regenerare urbană**

**Cod apel de proiecte: PRSM/439/PRSM\_P6/OP5/RSO5.2/PRSM\_A32**

**Precizări procedurale şi instrucţiuni de completare a grilei de evaluare tehnică şi financiară**

În termen de 2 zile lucrătoare de la comunicarea listei experţilor independenţi de către prestatorul serviciilor de evaluare tehnică şi financiară, prin referat intern, vor fi desemnați experții SESC care vor primi rolurile de președinte și/sau secretar, precum şi experţii independenti responsabili cu evaluarea tehnică şi financiară, conform listei furnizate de prestator.

Evaluarea cererilor de finanțare se va efectua în ordinea cronologică a depunerii proiectelor.

Evaluarea demarează odată cu semnarea declarațiilor de confidențialitate și imparțialitate și a declarațiilor privind conflictul de interese de către toți membrii comisiei de evaluare, în sistemul informatic MySMIS2021/SMIS2021+.

Evaluarea tehnică și financiară se realizează de către comisiile de evaluare, în conformitate cu criteriile de evaluare tehnică și financiară, în condițiile prevăzute în Ghidul Solicitantului.

În maximum 5 zile lucrătoare, evaluatorii vor analiza cererea de finanţare și anexele aferente acesteia, inclusiv documentația tehnică/ tehnico-economică, pe baza grilelor de verificare atașate ghidului solicitantului aplicabil fiecărui apel.

Astfel, evaluatorii vor completa grila pentru verificarea PT şi grila ETF.

Evaluatorii vor justifica acordarea punctajelor/ depunctarea, după caz, la fiecare din criteriile/ subcriteriile analizate.

Justificările trebuie să fie clare, succinte, cu referințe precise la CF/documentaţie tehnică analizată.

Fiecare evaluator va verifica criteriile de evaluare specifice competențelor pentru care a fost cooptat în comisia de evaluare.

După parcurgerea integrală a grilelor, comisia de evaluare poate solicita clarificări, cu respectarea cerințelor și a termenelor menţionate în solicitările de clarificări, cu condiția ca, prin clarificările solicitate, să nu încalce principiul tratamentului egal și nediscriminării.

Astfel, termenul de răspuns la solicitările de clarificări este de maximul 5 zile lucrătoare, în funcţie de complexitatea solicitării.

Scrisoarea de clarificări va cuprinde și informațiile referitoare la efectuarea vizitei pe teren, inclusiv documentele necesare.

Vizita pe teren se va realiza în maximum 15 zile lucrătoare de la transmiterea primei solicitări de clarificări.

La vizita pe teren vor participa secretarul sau președintele și evaluatorul tehnic, vizita se va desfășura la locul de implementare propus în cererea de finanțare cu scopul de a confrunta informațiile prezentate în cererea de finanțare și anexele acesteia (documente de proprietate, documentații tehnico-economice, etc.) cu realitatea în teren şi va dura 1 zi lucrătoare.

Verificarea răspunsului la solicitarea de clarificări se va realiza în maximum 5 zile lucrătoare calculate din ziua lucrătoare imediat următoare transmiterii răspunsului.

Rezultatele evaluării tehnice și financiare se comunică electronic solicitantului/ liderului de parteneriat, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Evaluatorii vor încărca în sistem atât grilele ETF cât şi grilele de verificare PT.

În cazul în care președintele comisiei de evaluare constată o variație de cel puțin 30% între punctajele acordate de experții desemnați pentru evaluare, pentru același subcriteriu/ criteriu din cuprinsul grilei de evaluare, intervine medierea care va fi realizată de către șeful SESC prin confruntarea opiniilor/punctajelor membrilor comisiei.

În situaţii excepţionale, în care șeful SESC nu reuşeşte medierea în vederea obţinerii consensului, șeful SESC poate propune reevaluarea CF de către un alt evaluator pentru verificarea criteriului/ criteriilor din grilă pentru care nu s-a obţinut consensul.

**IMPORTANT!!!**

**Criteriile/aspectele relevante avute în vedere pentru a asigura cel mai bun raport între cuantumul sprijinului, activitățile desfașurate și îndeplinirea obiectivelor specifice sunt cele referitoare la contribuția operațiunii la realizarea obiectivelor specifice aferente priorităților programului, corelarea bugetului cu activitățile, obiectivele propuse prin proiect, precum și calitatea documentației tehnice.**

**Aceste aspecte trebuie verificate în etapa de evaluare tehnico-financiară de către evaluatorii independeţi.**

**Grila pentru evaluarea tehnică şi financiară**

1. **Contribuţia proiectului la realizarea Obiectivului Specific 5.2 aferent Priorității 6 din Programul Regional Sud-Muntenia 2021-2027**

Documente verificate:

- cererea de finanţare

- documentaţia tehnico-economică

- planul de reutilizare

Punctajul pentru acest criteriu se obţine prin însumarea punctajelor acordate pentru subcriteriile 1.1, 1.2, 1.3 şi 1.4.

* 1. **Suprafața spatii publice urbane create**

În cazul cererilor de finanțare cu mai multe locații de implementare, suprafața terenului obiect al investiției se va obține prin însumarea suprafețelor.

În funcţie de suprafaţa spatiilor publice urbane create evaluatorii vor bifa opțiunea corespunzătoare încadrării acestei valori.

Pentru acest subcriteriu se poate alege o singură opțiune.

În cazul punctării cu "0" la acest subcriteriu, proiectul se respinge.

* 1. **Suprafata spatiilor verzi realizate /suprafaţă totală a investiţiei**

În cazul cererilor de finanțare cu mai multe locații de implementare suprafața terenului obiect al investiției si suprafata spatiilor verzi realizate se vor obține prin însumarea suprafețelor.

În funcţie de valoarea rezultată evaluatorii vor bifa opţiunea corespunzătoare încadrării acestei valori.

Pentru acest subcriteriu se poate alege o singură opțiune.

1.3 **Creșterea suprafeței de spațiu verde pe cap de locuitor**

În cazul proiectelor cu mai multe locații de implementare, suprafata spatiilor verzi realizate se va obține prin însumarea suprafețelor . Pentru numarul de locuitori se va calcula populația tuturor localităților deservite.

În funcție de valoarea rezultata evaluatorii vor bifa opțiunea corespunzătoare încadrării acestei valori.

Pentru acest subcriteriu se poate alege o singură opțiune.

1.4. **Accesibiltatea la obiectul de investiție (se alege una din ipoteze**)

În cazul în care în cadrul aceluiași proiect sunt cuprinse mai multe locații de implementare, se va demonstra accesibilitatea pentru fiecare locaţie in parte (fiecare locaţie trebuie să aibă asigurată accesibilitatea la cel putin un mod de acces). Punctajul final se va calcula ca medie aritmetică a acestora. Rotunjirea punctajului se va face la punctajul superior.

În funcție de valoarea rezultata evaluatorii vor bifa opțiunea corespunzătoare încadrării acestei valori.

Pentru acest subcriteriu se poate alege o singură opțiune.

**2. Maturitatea proiectului**

Documente verificate:

* Contract de execuție lucrări

Se verifică: existenta contractului de execuție lucrări ce poate dovedi maturitatea proiectului.

Se va bifa opțiunea corespunzătoare.

În cazul proiectelor care propun achiziționarea lucrărilor de execuție în mai multe loturi distincte, se poate selecta opțiunea (b) dacă există un contract de execuție pentru cel puțin unul dintre loturile respective.

Pentru acest criteriu se poate alege o singură opțiune.

**3. Calitatea proiectului: corelare buget- activitati – obiective – documentație tehnico-economica**

Corelarea bugetului proiectului cu activitățile și obiectivele acestuia, precum și cu documentația tehnico-economica și soluția tehnică fiabilă și durabilă și studiile anexate documentației tehnico-economice .

Punctajul pentru acest criteriu se obţine prin însumarea punctajelor acordate pentru subcriteriile a), b) şi c).

Documente verificate:

* Formularul cererii de finanțare
* Documentația tehnico-economică
* Declaratia Unica
* Autorizaţie de construire emisă pentru realizarea investiției, în termen de valabilitate
* Lista de echipamente și/sau lucrări cu încadrarea acestora pe categorii de cheltuieli eligibile /ne-eligibile
* -Nota de fundamentare a costurilor proiectului propus, însoțită de documente justificative
* -Dacă prin proiect se achiziționează teren necesar implementării investiției propuse, se va atașa raportul expertului ANEVAR privind valoarea terenului achiziționat
* matricea de corelare a bugetului
* acordul de parteneriat
* planul de reutilizare

1. Documentatia tehnică este corelată cu descrierea investitiei din CF, iar concluziile din expertiza tehnică, studiile de teren, auditul energetic, documentația de imunizare au fost preluate și respectate.

Se verifică:

-dacă documentațiile de urbanism sunt emise pentru investiția propusă așa cum este ea descrisă în cererea de finanțare și documentația tehnico-economică;

-dacă informațiile sunt corect completate în secțiunea Localizare proiect din CF in corelare cu AC si documentația tehnico-economică

Se va ține cont de observațiile formulate în Anexa - grila de verificare a PT.

În cazul proiectelor cu mai multe locatii de implementare , fiecare cu documentația tehnico economica distinctă, se va face o medie a punctajelor acestor documentații.

1. Soluţia tehnică propusă este una inovatoare, care propune măsuri peste standardele minime de calitate.

Punctarea în cadrul grilei ETF se va realiza pentru măsuri inovatoare peste standardele minime de calitate (noi abordări în dezvoltarea competențelor digitale în construcții, tehnologiile și soluțiile care sprijină digitalizarea, eficiența energetică, folosirea materialelor ultramoderne).

1. Valorile prevăzute în bugetul proiectului sunt bine fundamentate, sunt justificate prin documente relevante, sunt corelate cu obiectivele proiectului, activitățile prevăzute, resursele alocate/estimate și cu valorile estimate ale achizițiilor publice. Documentele care stau la baza fundamentării bugetului eligibil sunt elaborate pe baza unor surse verificabile și țin cont de prevederile ghidului solicitantului în ceea ce privește încadrarea corectă a tipurilor de cheltuieli.

Valoarea categoriilor de lucrări din devizul pe obiect este fundamentată în proporție de 100% pe baza cantităţilor de lucrări şi a preţurilor acestora (pe baza unor surse verificabile și realiste).

Valorile estimate ale dotărilor/echipamentelor sunt fundamentate în proporție de 100% în baza ofertelor/studiilor de piață etc.

Există corespondenţă între Devizul General aferent investiţiei şi bugetul proiectului.

Se va verifica incadrarea cheltuielilor, pragurile cheltuielilor, corelarea între documente, corectitudinea estimarii costurilor.

**4. Respectarea principiilor privind egalitatea de şanse, de gen, nediscriminarea, accesibilitatea și dezvoltarea durabilă** ( punctaj obtinut prin insumarea punctajelor acordate la subcriteriile 4.1 si 4.2)

4.1. **Egalitate de șanse, nediscriminare**

În cadrul acestui subcriteriu nu vor fi punctate măsurile de conformare cu obligațiile legale ale solicitantului, ci doar acele măsuri suplimentare față de cerințele minime legale.

4.2. **Dezvoltarea durabilă**

Punctajul pentru acest subcriteriu va fi acordat prin insumarea punctajului acordat la punctele a) si b)

a) nu vor fi punctate măsurile de conformare cu obligațiile legale ale solicitantului, ci doar acele măsuri suplimentare față de cerințele minime legale.

b) se va acorda punctaj daca proiectul prevede instalarea unor sisteme alternative de producere a energiei din surse regenerabile de energie.

**5. Contribuția proiectului la neutralitatea climatică**

Documente verificate:

* Formularul cererii de finanțare
* Documentația de imunizare,
* Documentația tehnico-economică PT
* Planul de reutilizare

Se verifică procentul reducerii emisiilor de echivalent CO2 în aria de studiu a proiectului, fără a genera o creștere a acestor emisii în afara ariei de studiu.

În funcție de valoarea procentului reducerii emisiilor de echivalent CO2 în aria de studiu a proiectului, fără a genera o creștere a acestor emisii în afara ariei de studiu, evaluatorii vor bifa opțiunea corespunzătoare încadrării acestei valori.

Pentru acest criteriu se poate alege o singură opțiune.

**6. Contribuția proiectului la reziliența în fața schimbărilor climatice ( se va alege una din ipoteze)**

Documente verificate:

* Formularul cererii de finanțare
* Documentația de imunizare,
* Planul de reutilizare
* Documentația tehnico-economică PT

În funcție de capacitatea de adaptare a proiectului în fața schimbărilor climatice menționată în documentația de imunizare și transpusă în documentația tehnico-economică si în cererea de finanțare, evaluatorii vor bifa opțiunea corespunzătoare.

Pentru acest criteriu se poate alege o singură opțiune.

**7. Complementaritatea cu alte investiții realizate din alte priorități ale PR Sud-Muntenia , precum și alte surse de finanțare**

Documente verificate:

* Formularul cererii de finanțare

Punctajul acordat pentru acest criteriu va cumula punctajul pentru complementaritatea proiectului cu proiecte din cadrul Programului Regional Sud-Muntenia 2021-2027 (subcriteriul 7.1) cu punctajul in ceea ce priveste complementaritatea cu proiecte propuse din alte surse de finantare ( subcriteriul 7.2).

**8. Capacitatea financiară a solicitantulu**i (punctaj obtinut prin insumarea punctajelor acordate la subcriteriile 8.1 si 8.2)

Documente verificate:

* Situațiile financiare anuale, aferente ultimului exercițiu financiar încheiat, depuse/transmise la unitățile teritoriale le Ministerului Finanțelor, conform prevederilor legale
* Acordul de parteneriat

8.1 **Gradul total de îndatorare al solicitantului**

Evaluatorii vor bifa opțiunea corespunzătoare în care se încadrează valoarea acestui indicator.

În cazul parteneriatului se aplică liderului de parteneriat.

Pentru acest subcriteriu se poate alege o singură opțiune.

8.2. **Gradul de autofinanţare din veniturile proprii**

Evaluatorii vor bifa opţiunea corespunzătoare în care se încadrează valoarea acestui indicator.

În cazul parteneriatului se aplică liderului de parteneriat.

Pentru acest subcriteriu se poate alege o singură opțiune.

**9. Capacitatea operațională a solicitantului**

Documente verificate:

* Formularul cererii de finanțare
* fișele de post și decizia/deciziile de numire a membrilor
* CV-urile echipei desemnate pentru implementarea proiectului
* Documentele doveditoare privind implementarea de proiecte finanţate din fonduri publice, dacă solicitantul a mai gestionat proiecte de complexitate și valoare similare

Evaluatorii vor bifa opțiunea corespunzătoare.

Pentru acest criteriu se poate alege o singură opțiune.